**MATERSKÁ ŠKOLA MAJERNÍKOVA 11, 841 05 BRATISLAVA**

SPRÁVA O VÝCHOVNO-VZDELÁVACEJ ČINNOSTI, JEJ VÝSLEDKOCH A PODMIENKACH MATERSKEJ ŠKOLY, MAJERNÍKOVA 11, BRATISLAVA ZA ŠKOLSKÝ ROK 2019/2020

Vypracovala : Iveta Ryzá

**Správa**

**o výchovno-vzdelávacej činnosti, jej výsledkoch a podmienkach Materskej školy, Majerníkova 11, Bratislava za školský rok 2019/2020**

**I. Prerokovanie v pedagogickej rade**

Správa o výchovno-vzdelávacej činnosti, jej výsledkoch a podmienkach za školský rok 2019/2020 bola prerokovaná v pedagogickej rade dňa 27.08.2020

 ........................................................

 Iveta Ryzá, v. r.

 riaditeľka školy

**II. Prerokovanie v rade školy**

Správu o výchovno-vzdelávacej činnosti, jej výsledkoch a podmienkach za školský rok 2019/2020 prerokovala rada školy (per rollam) dňa 15.10.2020.

 ....................................................

 Jana Poláková – Bardyová, v.r.

 predseda rady školy

**III. Stanovisko zriaďovateľa:**

Mestská časť Bratislava-Karlova Ves

1. s c h v a ľ u j e
2. neschvaľuje

Správu o výchovno-vzdelávacej činnosti, jej výsledkoch a podmienkach Materskej školy, Majerníkova 11, Bratislava za školský rok 2019/2020.

V Bratislave, dňa 16.11.2020

..................................................

 Dana Čahojová, v.r.

 starostka

**Východiská a podklady:**

1. Vyhláška Ministerstva školstva SR č. 9/2005 zo 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenia MŠ SR č. 10/2006-R k vyhláške MŠ SR č. 9/2005.
3. Koncepcia rozvoja školy na roky 2020/2021
4. Školský vzdelávací program
5. Plán práce MZ pri MŠ Majerníkova 11 na školský rok 2019/2020
6. Činnosť Rady školy pri MŠ Majerníkova 11
7. Ďalšie podklady :
	1. Plán aktualizačného vzdelávania pedagogických zamestnancov
	2. Plán spolupráce so ZŠ A. Dubčeka, Majerníkova 62
	3. Plán akcií na školský rok 2019/2020

**V materskej škole Majerníkova 11 bola v školskom roku 2019/2020 z dôvodu mimoriadnej situácie ohrozenia verejného zdravia II. stupňa, prerušená prevádzka od 10.marca 2020 do 31.mája 2020.**

**Správu o výchovno-vzdelávacej činnosti, jej výsledkoch a podmienkach za školský rok 2019/2020 vypracovala :**

**Iveta Ryzá, riaditeľka MŠ**

1. **Základné informácie o materskej škole**
	* + 1. Identifikačné údaje

|  |  |
| --- | --- |
| Názov školy | Materská škola  |
| Adresa školy  | Majerníkova 11, 841 05 Bratislava |
| Telefónne číslo | 02/707 11 570 |
| E-mailová adresa | ms.majernikova11@karlovaves.sk |
| www adresa  | www.msmajernikova.sk |
| Zriaďovateľ | Mestská časť Bratislava-Karlova Ves, Nám. Sv. Františka 8, 842 62 Bratislava  |
| Metodické a odborné riadenie  | Oddelenie školstva, Miestny úrad mestskej časti Bratislava-Karlova Ves, Nám. Sv. Františka 8, 842 62 Bratislava Internetová adresa: [www.karlovaves.sk](http://www.karlovaves.sk)  |

**2.Vedúci zamestnanci**

|  |  |
| --- | --- |
| **Meno a priezvisko** | **Funkcie** |
| Iveta Ryzá | riaditeľka školy, menovaná od: 1.júla 1994, volebné obdobie od 1.7.2019 do 30.6.2024 |
| Terézia Malíková | poverená zástupkyňa riaditeľky materskej školy |
| Dana Parajková | vedúca ŠJ |
| Jana Polláková-Bardyová | vedúca metodického združenia |

**3. Rada školy**

3.1 Údaje o rade školy

 Prvá rada školy pri MŠ Majerníkova 11 bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 24.marca 2000. Súčasná rada školy bola ustanovená na ustanovujúcom zasadnutí rady školy dňa 13.10.2016. Funkčné obdobie štyroch rokov sa začalo týmto dňom.

3.2 Členovia rady školy:

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený/delegovaný za** |
| 1. | Jana Polláková-Bardyová | predseda | pedagogických zamestnancov |
| 2. | Ing. Lucia Macková | podpredseda | rodičov |
| 3. | Mgr. Peter Buzáš | člen | zriaďovateľa |
| 4. | Ing. Anton Šmotlák | člen | zriaďovateľa |
| 5. | Mgr. Elena Poláková | člen | zriaďovateľa |
| 6. | Mgr. Radoslav Šerfel | člen | rodičov |
| 7. | Mgr. Michaela Tareková | člen | rodičov |
| 8. | Dana Orságová | člen | pedagogických zamestnancov |
| 9. | Dana Parajková | člen | nepedagogických zamestnancov |

3.3 Činnosť rady školy:

V školskom roku 2019/2020 sa uskutočnili dve zasadnutia Rady školy:

**14. októbra 2019**

Bola prerokovaná a odporučená na schválenie zriaďovateľom „Správa o výsledkoch a podmienkach výchovno-vzdelávacej činnosti za školský rok 2018/2019“.

Členovia boli oboznámení :

* s plánom aktivít materskej školy Majerníkova 11 na školský rok 2019/2020
* o prevádzke MŠ a Školskom poriadku
* oboznámenie sa so ŠkVP MŠ Majerníkova 11

**20.januára 2020**

Rady školy sa zúčastnila aj p. starostka D. Čahojová a členovia boli oboznámení:

* s obnovou fasády umeleckým grafity na tému „Zvieratká“ – M. Hirner predstavil svoje návrhy na obnovu fasády, ktoré zrealizoval v mesiaci marec 2020
* bol prerokovaný a schválený celý postup realizácie obnovy fasády

**4. Iné poradné orgány školy**

4.1 Činnosť pedagogickej rady

Pedagogická rada zasadala počas školského roku 2019/2020 štyrikrát. Hlavným obsahom rokovaní boli najaktuálnejšie otázky k výchovno-vzdelávacej činnosti v materskej škole, k organizácii a zvyšovaniu úrovne výchovno-vzdelávacej činnosti.

**28.augusta 2019**

* prerokovanie Školského poriadku, Koncepcie rozvoja MŠ Majerníkova 11, forma a obsah plánov výchovno-vzdelávacej činnosti, vedenie pedagogickej dokumentácie, pedagogickej diagnostiky
* prerokovanie Správy o výsledkoch a podmienkach výchovno-vzdelávacej činnosti za školský rok 2018/2019
* schválenie Plánu akcií na školský rok 2019/2020
* ďalšie informácie k organizácii školského roku 2019/2020

**11.decembra 2019**

* kontrola plnení úloh a záverov z predchádzajúcej pedagogickej rady
* vyhodnotenie adaptácie novo prijatých detí
* priebežná analýza plnenia výchovno – vzdelávacích cieľov
* organizačné pokyny
* plán akcií na II. polrok školského roka 2019/2020
* zistenia a závery z kontrolnej a hospitačnej činnosti
* hodnotenie a riešenie aktuálnych problémov v pedagogickej práci
* konkretizácia koncepcia rozvoja a plánu akcií
* prerokovanie podmienok prijímania detí na školský rok 2020/2021

**3.marca 2020**

* kontrola plnení úloh a záverov z predchádzajúcej PR
* aktuálne problémy pri realizácii cieľov zo ŠkVP
* prerokovanie Pracovného poriadku zamestnancov
* riešenie najčastejších problémov v edukačnom procese
* zápis detí do ZŠ, návrhy OŠD, depistáž školskej zrelosti
* podklady k hodnoteniu, profesijné kompetencie
* prerokovanie podmienok prijímania detí na šk. rok 2020/2021
* prezentovanie aktuálnych informácií z porady riaditeliek MŠ

**25. júna 2020**

* hodnotenie výchovno-vzdelávacej činnosti za školský rok 2019/2020
* informácie k priebehu hodnotenia pedagogických zamestnancov
* analýza koncepcie rozvoja MŠ Majerníkova 11 na roky 2020 – 2021
* informácia o počte prijatých detí a organizácia tried v šk. r. 2020/2021
* informácie o prevádzke materských škôl v Karlovej Vsi počas letných mesiacov
* plán dovoleniek
* organizácia a zadelenie tried počas prevádzky MŠ v mesiaci júl 2020

Na každej pedagogickej rade boli pedagogické zamestnankyne informované o úlohách z pracovných porád riaditeľov materských škôl so zriaďovateľom.

4.2 Činnosť metodického združenia

Vedúca metodického združenia Jana Polláková-Bardyová v školskom roku 2019/2020 podľa vypracovaného plánu činnosti MZ na tento školský rok zabezpečovala rozvoj profesijných kompetencií pedagogických zamestnancov so zameraním na :

**28.augusta 2019**

* oboznámenie sa s POP na školský rok 2019/2020
* zvyšovanie úrovne výchovno-vzdelávacieho procesu
* poradenská činnosť zameraná na skvalitnenie plánovania VVČ
* podporovanie a rozvíjanie pohybových schopností
* športový deň, zameraný na pohyb a zdravú výživu
* odborný referát

**16.októbra 2019**

* učebné pomôcky a ich využitie v primárnej edukácii
* bádateľské aktivity vo výtvarných činnostiach a ich praktické ukážky
* hodnotenie, výmena poznatkov, konzultácie, informácie zo vzdelávania
* metodické materiály pre interné potreby MŠ
* odborný referát

**30. januára 2020**

* analýza pripravenosti detí na zaškolenie do 1.ročníka ZŠ
* návrh edukačných aktivít - prezentácia
* aktualizačné vzdelávanie - grafomotorika
* konkretizácia plnenia plánu akcií na školský rok 2019/2020
* odborný referát

**25. júna 2020**

* kontrola plnení úloh a záverov z predchádzajúceho MZ
* riešenie aktuálnych problémov pri realizácii cieľov VVČ
* návrhy aktualizačného vzdelávania
* odborný referát
* ukončenie školského roku 2019/2020, diskusia

**5. Uplatňované vzdelávacie plány**

|  |  |  |
| --- | --- | --- |
| **P. č.** | **Veková kategória** | **Uplatňovaný učebný plán** (názov a krátka charakteristika) |
| 1.  | 3-6 | Školský vzdelávací program „Od škôlkára k školákovi“ komplexne rozvíja osobnosť dieťaťa. Východiskom je Štátny vzdelávací program pre predprimárne vzdelávanie. |
| 2. | 5-6 | ŠkVP „Od škôlkára k školákovi“ a Rozvíjajúci program pre deti s odloženou povinnou školskou dochádzkou |
| 3. | 3-6 | ŠkVP „Od škôlkára k školákovi“ a Rozvíjajúci program „Krok za krokom“ |
| 4. | 3-6 | ŠkVP „Od škôlkára k školákovi“ a Kafomet, dieťa a jeho svet |
| 5. | 4-6 | ŠkVP „Od škôlkára k školákovi“ a Základy počítačovej gramotnosti detí, digitálne technológie v predprimárnom vzdelávaní |

**II. Údaje o počte detí**

|  |  |  |
| --- | --- | --- |
| Triedy | **Stav k 15. 9. 2019** | **Stav k 31. 8. 2020** |
| Veková kategória | Počet detí spolu | z toho 2 ročné deti | Predškoláci | Integrova né deti | Veková kategória | Počet detí spolu. | z toho 2 ročné deti | Predškoláci | Integrova né deti |
| Spolu | z toho 5-6 ročné deti | **OPŠD** | Spolu | z toho 5-6 ročné deti | **OPŠD** |
| 1. | 3 - 4 | 21 | 5 |  |  |  |  | 3 - 4 | 21 |  |  |  |  |  |
| 2. | 3 - 4 | 23 |  |  |  |  |  | 4 - 5 | 23 |  |  |  |  |  |
| 3. | 4 - 5 | 21 |  |  |  |  |  | 3 - 4 | 21 |  |  |  |  |  |
| 4. | 4 - 5 | 21 |  |  |  |  |  | 4 - 5 | 21 |  |  |  |  |  |
| 5. | 5 - 6 | 23 |  | 23 | 19 | 4 |  | 5 - 6 | 23 |  | 23 | 19 | 4 |  |
| 6. | 5 - 6 | 22 |  | 21 | 21 |  |  | 4 - 5 | 22 |  | 21 | 21 |  |  |
| 7. | 4 - 5 | 21 |  |  |  |  |  | 5 - 6 | 20 |  |  |  |  |  |
| Spolu: |  | 152 | 5 | 44 | 40 | 4 |  |  | 151 |  | 44 | 40 | 4 |  |

Priemerná dochádzka v školskom roku 2019/2020 bola 76,53 = 50,71%

III. Pedagogickí a nepedagogickí zamestnanci školy

**1. Fyzický počet zamestnancov a plnenie kvalifikačného predpokladu pedagogických zamestnancov**

Zamestnanci MŠ spolu: 24

- z toho pedagogických zamestnancov (PZ): 14

- z toho nepedagogických zamestnancov (NZ): 10

|  |
| --- |
|  |
| **Z počtu PZ:** | **Z počtu NZ** |
| - kvalifikovaní | 14 | **-** upratovačky | 4 |
| - nekvalifikovaní | 0 | - školník | 1 |
| - dopĺňajú si vzdelanie | 0 |  |  |
|  |  | **Počet zamestnancov ŠJ** | 5 |

2. Údaje o aktualizačnom vzdelávaní pedagogických zamestnancov školy za školský rok 2019/2020

V školskom roku 2019/2020 prebiehalo aktualizačné vzdelávanie priamo na MŠ Majerníkova 11.

|  |  |  |  |  |  |
| --- | --- | --- | --- | --- | --- |
| **Druh vzdelávania** | **Názov vzdelávania** | **Počet pedagogických zamestnancov** | **Počet začatých vzdelávaní** | **Počet prebiehajúcich vzdelávaní**  | **Počet ukončených vzdelávaní**  |
| **Aktualizačné** | Metodika rozvoja grafomotorických zručností v predprimárnom vzdelávaní | 13 | 13 | 13 | 0 |
| **Aktualizačné** | Digitálne technológie v predprimárnom vzdelávaní | 13 | 13 | 13 | 0 |
| **Aktualizačné** | Predčitateľská gramotnosť  | 13 | 13 | 13 | 0 |
| **Aktualizačné** | Vytváranie učebných postupov na podporu environmentálnej gramotnosti | 13 | 13 | 13 | 0 |

IV. Aktivity materskej školy

**Údaje o aktivitách, ktoré organizovala materská škola**

|  |  |  |  |
| --- | --- | --- | --- |
| **Dátum:** | **Názov aktivity** | **Počet účastníkov:** | **Vyhodnotenie cieľa aktivity, prínos** |
| 26.9. | Športovanie so zvieratkami | 104 | Plnenie športových disciplín, súťaženie |
| 27.9. | Divadlo – „Myšky sa hrajú“ | 95 | Bábkové predstavenie v MŠ |
| 2.10.- 15.10. | Plavecký výcvik | 405-6 r. | Adaptácia na vodné prostredie, základy plávania |
| 21.10. | Vystúpenie kúzelníka  | 110 | Kúzelnícke zábavné predstavenie ako odmena za zbieranie použitých batérií |
| 21.10. -25.10.  | Týždeň zdravej výživy | 105 | Získavať základy zdravej výživy a zdravého životného štýlu Zábavný program pre deti |
| 29.10. | Výstava tekvíc - svetlonosov | 189 | Výstava tekvíc a jesenných dekorácií v spolupráci s rodičmi |
| 13.11.  | Divadelné predstavenie – „Peťo a drak“ | 111 | Bábkové predstavenie - rozprávka |
| 14.11. | Deň veselých ponožiek | 113 | Zábavný deň pre všetky deti, rodičov a zamestnancov |
| 9.12. | Mikuláš v MŠ | 117 | Program pre deti spojený s  rozdávaním darčekov |
| 16.12. | Exkurzia mestečka povolaní – „Moje mesto“ (Bory Mall) | 395-6 r. | Hry na povolania |
| 12.12. | Exkurzia do čokoládovne v Kittsee  | 405-6 r. | Oboznamovanie sa výrobným procesom na výrobu čokolády |
| 4.12. až 13.12. | Tvorivé vianočné dielne | 164 | Výroba vianočných darčekov, ozdôb a prianí v spolupráci s rodičmi |
| 5.12. | Zdobenie vianočného stromčeka na školskom dvore | 32 | Príprava na vianočné sviatky - environmentálna výchova |
| 8.1-21.1. | Korčuliarsky výcvik | 415-6 r. | Korčuľovanie vpred, prekladanie vpred a vzad |
| 30.1. | Mini diskotéka Tárajky a Popletajka | 116 | Zábavné predstavenie známych postavičiek spojené s pohybovou prípravou. |
| 12.2. | Fašiangové šantenie  | 123 | Vzťah k ľudovým tradíciám, zábavné predpoludnie |

**Údaje o aktivitách, do ktorých sa materská škola zapojila**

|  |  |  |  |
| --- | --- | --- | --- |
| **Dátum:** | **Názov aktivity** | **Počet účastníkov:** | **Vyhodnotenie cieľa aktivity, prínos** |
| 4x ročne | Výstava výtvarných prác detí v lekárni LIBRA | 9 - 32 | Výtvarné práce podľa ročných období-imidž školy na verejnosti |
| 20.5. – 29.6. | Výtvarná súťaž – „Ja a koronavírus“ | 5 | Výtvarná súťaž na aktuálnu tému |

**Projekty, do ktorých sa materská škola zapojila**

|  |  |  |  |
| --- | --- | --- | --- |
| **Vyzývateľ na predkladanie projektu, resp. vlastný projekt**  | **Názov projektu** | **Cieľ projektu a cieľová skupina** | **Termín začiatku a ukončenia realizácie a**  |
| Projekt podporovaný EU | Školský mliečny program | Podpora zdravej výživy | 2007-prebieha |
| Projekt podporovaný EU | Školské ovocie „Ovocie a zelenina do škôl“ | Podpora konzumácie ovocia a zeleniny u detí | 2012- prebieha |
| Európsky týždeň športu | Športovanie so zvieratkami | Podpora pohybu a zdravého životného štýlu  | 26.9.2019 |
| RÚVZ v Banskej Bystrici | „Nosičstvo Strettococcus penumoniae v detskej populácii“ | Zistiť % výskyt nosičov penumokokov v našej MŠ  | 24.10.2019 |
| SEWARačianska 71 | Triedime batérie so Šmudlom | Vzťah k životnému prostrediu | IX./2017-prebieha |
| EKOway | Zber papiera | Vzťah k životnému prostrediu | IX./2015-prebieha |
| Únia nevidiacich a slabozrakých Slovenska  | Vyšetrenie zraku detí prístrojom Plusoptix | Prevencia očných chorôb u detí | 7.11.2019 |
| Unilever  | „Krabica od topánok“ | Výroba vianočných pozdravov a darčekov pre seniorov | 26.11.2019 |
| Bratislavské dobrovoľnícke centrum | Čítankovo  | Čítanie rozprávok v MŠ seniormi –prehlbovanie úcty k starším  | 2.3.2020 + 3x online čítanie  |
| Projekt MŠ  | Výstava „Snehuliačikov – recykláčikov“ | Výroba snehuliačikov z odpadu v spolupráci s rodičmi | 29.1. – 10.2.2020 |

Počas celého obdobia prerušenia prevádzky v čase od 10.3.2020 do 31.5.2020 boli na webovej stránke materskej školy MŠ Majerníkova 11 aktuálne informácie, ktoré boli aktualizované na základe informácií na stránke MŠVVaŠ SR a takisto boli zverejnené učebné osnovy a podklady pre prácu s deťmi doma.

V. Výsledky kontrol

1. Výsledky inšpekčnej činnosti vykonanej Štátnou školskou inšpekciou

V školskom roku 2019/2020 nebola v našej materskej škole vykonaná žiadna inšpekcia.

1. Výsledky  finančnej a ekonomickej kontroly, vykonanej útvarom miestneho kontrolóra

V školskom roku 2019/2020 nebola vykonaná finančná a ekonomická kontrola útvarom miestneho kontrolóra MČ Bratislava-Karlova Ves.

VI. Priestorové a materiálno-technické podmienky materskej školy

Materská škola sídli v 27 ročnej budove. Problémy sme mali s technickým stavom budovy. Počas roka sa nevyskytli žiadne havarijné situácie.

Z vonkajšej strany materskej školy bola obnovená fasáda. Zamestnanci VPS ju opravili a natreli podkladovou vrstvou, na ktorú nám Karlovešťan Martin Hirner po dohode so zriaďovateľom nastriekal tematické graffiti o zvieratkách.

Elektroinštalácie a rozvody sú stále nevyhovujúce. Chýba regulácia kúrenia a niektoré triedy sú v zimnom období prekurované. Interiér potrebuje vymaľovať.

V spolupráci so zriaďovateľom sa počas letného obdobia 2020 opravili aj vyduté chodníky na školskom dvore.

Napriek mnohým problémom a na zlepšenie materiálno-technických podmienok, sa nám podarilo zakúpiť :

* učebné pomôcky do všetkých tried
* kancelárske potreby a výtvarný materiál do všetkých tried
* didaktické pomôcky do predškolských tried
* šatňové skrinky do jednej triedy

Učebné pomôcky a didaktickú techniku v triedach postupne modernizujeme tak, aby boli všetky triedy vybavené interaktívnymi tabuľami s počítačmi a projektormi. V budúcnosti potrebujeme zrealizovať nákup ešte dvoch interaktívnych tabúľ do prvej a druhej triedy.

VII. Finančné a hmotné zabezpečenie výchovno-vzdelávacej činnosti materskej školy

Výška mesačného príspevku na čiastočnú úhradu nákladov spojených s hmotným zabezpečením v materskej škole, ktorej zriaďovateľom je obec, určená podľa VZN č. 2/2015 zo dňa 23.júna 2015 sumou 19,80 eur mesačne za každé dieťa. Od 1.septembra 2019 bola na základe VZN č. 1/2019 suma zvýšená na 30,- eur mesačne za každé dieťa. Od platby sú oslobodené deti podľa §28 ods. 7 a 8 zákona č. 245/2008 Z.z. o výchove a vzdelávaní a o zmene a doplnení niektorých zákonov.

Príjmy za kalendárny rok 2019 na základe príspevkov na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči dieťaťu vyživovaciu povinnosť boli vo výške - **24.448,12 eur**

výdavky vo výške - **10.424,87 eur**

Prehľad všetkých objednávok a faktúr materskej školy nájdete na: <https://www.karlovaves.sk/otvoreny-urad/zverejnene-zmluvy-objednavky-faktury/>

**Finančné príspevky štátu na vzdelávanie detí rok pred plnením povinnej školskej dochádzky (ďalej len „predškoláci“)**

Čerpanie týchto finančných prostriedkov bolo plne v réžii riaditeľky materskej školy pre potreby detí - predškolákov. Tieto finančné prostriedky sa mohli využiť len na osobný príplatok alebo odmenu učiteliek, ktoré pracujú s predškolákmi, na vybavenie miestností určených pre predškolákov didaktickou technikou, učebnými pomôckami a kompenzačnými pomôckami, na úhradu nákladov súvisiacich s pobytom detí na aktivitách a na úhradu nákladov za spotrebný materiál použitý pri výchove a vzdelávaní predškolákov.

**Prehľad čerpania príspevku na predškolákov za rok 2019**

|  |  |
| --- | --- |
| 196 | OZ Eduplex - vzdel. Podujatie - mestečko povolaní |
| 186 | MB "Sferinas kinas" - vstupné na projekciu |
| 4925,5 | Elarin - didaktické pomôcky |
| 1769,23 | Nomiland - výtvarný materiál |
| 963,46 | Taktik - učebné pomôcky pre predškolákov  |
| 154 | OZ Eduplex - vzdel. Podujatie - mestečko povolaní |
| 1415,81 | EduPoint - didaktické pomôcky |

**Spolu : 9610,- €**

**VIII. SWOT analýza - oblasti, v ktorých materská škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť, vrátane návrhov opatrení**

V uplynulom školskom roku bola výchovno- vzdelávacia činnosť realizovaná vzhľadom na vývinové osobitosti detí, vytvárali sme priestor na aktívne zapájanie sa do edukačných aktivít, s prihliadnutím na reálne podmienky priestorovo a materiálno –technickej oblasti. Dôraz sme kládli na využívanie edukačných metód, modernizáciu školy a na spoluprácu so štátnou odbornou inštitúciou CPPPaP a  ZŠ A. Dubčeka. Edukačný proces nadobudol kvalitatívne vyššiu úroveň predovšetkým v oblasti využívania digitálnych technológií – interaktívnych tabúľ s notebookmi.

V triedach 5-6 ročných detí predprimárne vzdelávanie smerovalo k dosiahnutiu vzdelanostného profilu absolventa materskej školy, postupným nadobúdaním kompetencií, rozvíjaním kultúrnej , čitateľskej, matematickej a prírodovednej gramotnosti detí. Výchovno-vzdelávaciu činnosť sme realizovali na základe Školského vzdelávacieho programu „Od škôlkára k školákovi“, ktorý je vypracovaný na základe Štátneho vzdelávacieho programu pre predprimárne vzdelávanie.

Plnenie realizovalo 14 kvalifikovaných pedagogických zamestnancov.

Hlavným cieľom výchovy a vzdelávania v materskej škole bolo dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie v základnej škole a na život v spoločnosti.

Učebnými osnovami materskej školy boli vzdelávacie štandardy jednotlivých vzdelávacích oblastí Štátneho vzdelávacieho programu. Boli zakomponované do nosných tém, ktoré boli rozpracované do jednotlivých pod tém v trvaní jedného alebo dvoch týždňov. Časové rozpätie bolo v kompetencii učiteľa so zreteľom na podmienky, charakter príslušnej triedy, výkonovú úroveň žiakov danej triedy a v závislosti od zvolenej témy. Jednotlivé plánované témy boli flexibilné, dynamické so schopnosťou pretvárať ich podľa edukačných záujmov a potrieb detí. Realizovanie podtém sa v priebehu školského roka odvíjalo od harmonogramu prázdnin v danom školskom roku, sviatkov a voľných dní.

Predprimárne vzdelávanie prebiehalo prostredníctvom organizačných foriem v súlade so Školským vzdelávacím programom – hry a činnosti podľa výberu detí, zdravotné cvičenie, dopoludňajšie a odpoludňajšie cielené vzdelávacie aktivity, činnosti zabezpečujúce životosprávu a pobyt vonku. Uskutočňovali sa rôznymi formami - individuálne, skupinovo alebo frontálne.

|  |  |
| --- | --- |
| SILNÉ STRÁNKY* pozitívna socio-emocionálna klíma
* kvalitné medziľudské vzťahy
* dobré podmienky na VVČ, dostatok učebných pomôcok a didaktickej techniky
* vhodná poloha MŠ
* záujem pedagogických zamestnancov podieľať sa na aktivitách materskej školy
* využívanie inovatívnych prvkov v edukačnom procese
 | SLABÉ STRÁNKY* nedostatok finančných prostriedkov na odmeňovanie pedagogických zamestnancov
* vybavenie interiéru niekde ešte starým nábytkom
* nedostatočná údržba budovy
 |
| PRÍLEŽITOSTI* zapájanie sa do projektov a aktivít
* postupná modernizácia budovy v spolupráci so zriaďovateľom
* verejné prezentácie, publikácia
* imidž školy na verejnosti
* dobrá spolupráca so zriaďovateľom
 | RIZIKÁ * opotrebovanosť materiálneho vybavenia
* psychická záťaž učiteliek
* strata motivácie učiteľov, vyhorenie učiteľov
* chorobnosť detí vplýva na zdravie učiteliek
 |

Opatrenia na odstránenie slabých stránok (nedostatkov):

1. Doplnenie interaktívnych tabúľ do dvoch tried

T : december 2021 Z : riaditeľka MŠ

1. Zakúpenie ďalšej didaktickej techniky a výučbových softvérov

T : jún 2021 Z : riaditeľka MŠ

1. Vybavenie interiéru a údržbu budovy riešiť v spolupráci so zriaďovateľom

T : trvalý Z : riaditeľka MŠ, zriaďovateľ

**IX. Ďalšie informácie o škole**

1. **Psychohygienické podmienky výchovy a vzdelávania v škole**

Z Regionálneho úradu verejného zdravotníctva kontrola vykonaná nebola.

V našej materskej škole sme kládli dôraz na psycho-hygienické podmienky detí a viacerými spôsobmi zabezpečovali organizáciu dňa tak, aby sa striedali telesné činnosti s duševnými, aby bol deťom poskytnutý dostatočný nerušený odpočinok, podľa potrieb dieťaťa, dostatok čerstvého vzduchu, správna výživa a pitný režim. Deti sme viedli k starostlivosti o svoje zdravie rôznymi frontálnymi a individuálnymi činnosťami a aktivitami zameranými na rozvoj fyzického a duševného zdravia.

Prostredie v materskej škole je čisté, esteticky upravené, zabezpečené je primerané vetranie, dostatočné osvetlenie, vhodná teplota vzduchu a sústavne sa snažíme aj o zníženie hlučnosti.

1. **Krúžková činnosť**

|  |  |  |  |
| --- | --- | --- | --- |
| **Názov krúžku** | **Zameranie** | **Počet detí** | **Vedenie krúžku** |
| Anglický jazyk | Výučba cudzieho jazyka 4-6  | 81 | jazyková škola PRIMA |

1. **Spolupráca školy**

3.1 Spolupráca s rodičmi detí

S rodičmi detí sme aj naďalej spolupracovali v oblasti jednotného pôsobenia na deti a pri plnení výchovno-vzdelávacích úloh formou individuálnych konzultácií, vzájomnou agitáciou a komunikáciou, upevňovali sme dôveru rodičov v prácu učiteliek.

Zintenzívnili sme spoluprácu s rodičmi v oblasti zveľaďovania interiéru a exteriéru materskej školy. V školskom roku 2019/2021 sme už tretíkrát zorganizovali tvorivé vianočné dielne, ktoré mali u rodičov veľký ohlas a preto, pokiaľ nám to epidemiologická situácia dovolí, budeme ich organizovať aj naďalej. S rodičmi spolupracujeme aj pri organizovaní Týždňa zdravej výživy a výstave tekvíc.

V roku 2008 bolo zaregistrované aj Občianske združenie rodičov pri MŠ, ktoré finančne podporuje chod našej materskej školy a prispieva na edukáciu detí, učebné pomôcky, hračky a modernizáciu materiálno - technického vybavenia, nielen finančnými príspevkami od rodičov, ale aj príspevkami 2% z daní, vďaka čomu sa nám aj v tomto školskom roku podarilo opäť zmodernizovať interiér a vybavenie niektorých tried materskej školy. Za rok 2019 nám bola na účet OZRMŠ pri MŠ Majerníkova 11 pripísaná z 2% podielových daní suma 2137,07 €.

V školskom roku 2019/2020 sa z dôvodu sprísnených epidemiologických opatrení a prerušenia prevádzky MŠ v čase od 10.3.2020 do 31.5.2020 uskutočnilo Rodičovské združenie iba jeden krát :

* **16.septembra 2019** – plenárne a triedne Rodičovské združenie, na ktorom sa prerokovala prevádzka MŠ, Školský poriadok a triedne informácie.
	1. Spolupráca so základnou školou

V školskom roku 2019/2020 sme spolupracovali so Základnou školou A. Dubčeka Majerníkova 62 a Karloveská 61 na základe Dohody o spolupráci so Základnou školou zo dňa 6.9.2019. Deti 5-6 ročné tento školský rok prvý krát neboli na návšteve ZŠ A. Dubčeka z dôvodu prerušenia prevádzky na MŠ Majerníkova 11 a ZŠ Majerníkova 62.

* 1. Spolupráca s CPPPaP

Dňa 25.10.2019 sa uskutočnila v našej MŠ logopedická depistáž, počas ktorej bolo vyšetrených 25 detí 5 – 6 ročných.

V čase od 26.februára až do 2.marca 2020 prebiehalo v našej materskej škole vyšetrenie školskej zrelosti organizované CPPPaP. Vyšetrených bolo 39 detí, konzultácie s pedagogickými zamestnancami a rodičmi boli vykonané na základe informovaného súhlasu rodičov.

V tomto školskom roku prebiehal u 5-6 ročných detí aj stimulačný program v čase od 22.1.2020 do 26.2.2020 – jeden krát týždenne na základe prihlášky rodičov/zákonných zástupcov, zameraný na rozvoj kompetencií detí rok pred plnením povinnej školskej dochádzky. Stimulačný program absolvovalo 11 detí.

* 1. Spolupráca so školskou jedálňou

Spolupráca so školskou jedálňou bola v školskom roku 2019/2020 na dobrej úrovni. Realizovali sme :

* Program Školské ovocie (Nariadenie vlády SR č.2888/2008) – pravidelné podávanie ovocných a zeleninových produktov
* Program Školské mlieko (Nariadenie vlády SR č.339/2008)

Kvalita stravovania sa zlepšila zaraďovaním zdravých jedál podľa nových receptúr. Základy zdravého spôsobu stravovania sme upevňovali aj počas akcie Dni zdravej výživy, ktoré prebiehali v čase od 21.10. – do 25.10.2019.

* 1. Spolupráca so Šport-komplexom TEMPO PaedDr. Hečko

Plavecký výcvik od 2.10. – 15.10.2019 - 40 detí 5-6 ročných

Korčuliarsky výcvik od 8.1. – 21.1.2019 - 41 detí 5-6 ročných

1. **Prezentácia materskej školy v masmédiách**

Pravidelne prezentujeme výtvarné práce našich detí v lekárni LIBRA na Dlhých Dieloch, fotografie z akcií na sociálnej sieti so súhlasom rodičov a informácie na webovej stránke školy. V školskom roku 2019/2020 sme mali niekoľko príspevkov o akciách našej MŠ aj v Karloveských novinách.

**X. Vyhodnotenie plnenia cieľov/úloh koncepcie rozvoja školy**

**Ciele, ktoré si materská škola určila v koncepčnom zámere rozvoja materskej školy na roky 2019-2021 a vyhodnotenie ich plnenia:**

Koncepčný zámer sa postupne plnil v školskom roku 2019-2021 a bol zameraný na rozvoj a zmeny nielen vo výchovno-vzdelávacom procese, ale aj na zmeny v ekonomickom zabezpečení škôl, v ďalšom vzdelávaní a kariérnom postupe pedagogických zamestnancov.

**Splnený cieľ :**

* Obnovenie fasády materskej školy
* Oprava vydutých chodníkov

**Nesplnený cieľ :**

* Nepodarilo sa nám zriadiť vzdelávacie prostredie pre učiteľky s počítačom a tlačiarňou
* Nepodarilo sa nám zastrešiť pieskovisko

**Priebežné plnenie cieľov:**

Výchovno-vzdelávací proces

* Rozvíjame u detí emocionálnu inteligenciu, schopnosť prijímať a niesť osobnú zodpovednosť pri plnení úloh, vážiť si, rešpektovať a tolerovať odlišnosť iných ľudí, udržiavať harmonické medziľudské vzťahy
* Pri formovaní elementárnych základov kľúčových kompetencií prihliadame na vývinové špecifiká predškolského veku
* Pri výchove a vzdelávaní detí s odloženou povinnou školskou dochádzkou uplatňujeme rozvíjajúce programy zamerané na rozvoj oblasti, v ktorej deti nedosiahli školskú zrelosť
* Pozornosť aj naďalej venujeme využívaniu nových trendov v edukačnom procese
* Profiláciu materskej školy smerujeme k vytváraniu podmienok pre zdravý fyzický vývoj detí, rozširujeme elementárne poznatky o zdravom životnom štýle
* Vo výchovno-vzdelávacom procese dbáme na všestranný rozvoj osobnosti so zameraním na oblasť kognitívnu, perceptuálno-motorickú, sociálno-emocionálnu s prioritou dodržiavania psycho hygieny detí
* Využívame prirodzený pohyb na upevnenie fyzického a duševného zdravia
* Sústreďujeme pozornosť na rozvoj komunikačných schopností a kultivovaný prejav detí prostredníctvom dramatických cvičení
* Zdokonaľujeme digitálne kompetencie detí využívaním interaktívnych tabúľ v edukačnom procese
* Rozvíjame a podporujeme zdravé sebavedomie a sebaistotu detí , jedinečnosť, osobnosť, nadanie a záujmy každého dieťaťa počas pobytu v materskej škole vzdelávacími aktivitami
* Pobytom v prírode a triedením druhotných surovín rozvíjame environmentálne cítenie detí

Pedagogickí zamestnanci školy

* Naďalej viesť pedagogických zamestnancov k tomu, aby svoje poznatky získané celoživotným štúdiom zavádzali do tematických plánov a aby využívali v edukačnom procese moderné metódy a formy vzdelávania a výchovy
* Pedagogickí zamestnanci zodpovedajú za organizáciu činností na základe plánu aktivít

Materiálno-technické vybavenie

* Zriadiť vzdelávacie prostredie pre učiteľky s počítačom a tlačiarňou
* Zastrešiť pieskovisko
* Doplniť dve triedy o interaktívne tabule

Ciele a úlohy v oblasti spolupráce s partnermi

* Organizujeme spoločné stretnutia z dôvodu prehlbovania spolupráce
* Organizujeme spoločné stretnutia s rodičmi za účelom prehlbovania vzájomnej spolupráce

Ciele a úlohy v oblasti personálnej

* Naďalej upevňujeme pozitívne medziľudské vzťahy, rozvíjame vzájomnú spoluprácu a prácu v skupinách
* Zúčastňovať sa aktualizačného vzdelávania za účelom posilnenia kvalifikačných predpokladov na výkon pracovnej činnosti pedagogického zamestnanca

Ciele a úlohy v oblasti imidžu školy

* Pravidelne aktualizujeme webovú stránku školy a poskytujeme tak verejnosti informácie o živote materskej školy
* Prezentujeme školu formou zaujímavých aktivít pre rodičov a verejnosť

 Bratislave, dňa 30.9.2020 Iveta Ryzá, v.r., riaditeľka MŠ